armvectores/hy_wikipedia_2023 huggingface dataset:
Ինչպես պանը ձի դարձավ

Ինչպես պանը ձի դարձավ (ռուս.՝ Как пан конём был), ռուսական տիկնիկային մուլտֆիլմ, որը ստեղծվել է «Օդաչու» ստուդիայում, 2004 թվականին։ Ռեժիսորները` Ալեքսանդր Տատարսկին և Վալենտին Տելեգինը, մուլտֆիլմն ստեղծել են հիմնվելով բելառուսական ժողովրդական հեքիաթի վրա։ Նմանատիպ սյուժե գոյություն ունի լատվիական և հունգարական ֆոլկլորներում, սակայն հունգարական տարբերակում կալվածատիրոջ փոխարեն հանդես է գալիս քահանան։
Մուլտֆիլմը մտնում է «Гора самоцветов» շարքի մեջ։ Մուլտֆիլմի սկզբում երևում են հետևյալ խոսքերը. «Մենք ապրում ենք Ռուսաստանում` Բելառուս»։


== Սյուժե ==
Մի գյուղում ապրում էր չար ու ագահ մի պան։ Նա ստիպում էր իր աշխատակիցներին անել այնպիսի ծանր աշխատանք, որը սովորաբար ձիերն էին անում,
անգամ չէր կերակրում նրանց և չէր թողնում հանգստանալ։ Տան ոգին բարկանում է այդ անարդարությունից և ազնվականին ձի է դարձնում, այնուհետև ձիուն տալիս է աշխատողներին այն պայմանով, որ օգտագործեն նրան ամենածանր աշխատանքում է և չկերակրեն։ Մի չար գիշեր կալվածք գողեր են մտնում և գողանում են նիհարած ձիուն, հետո վաճառում են նրան կոշկակարին։ Ձին վախենում է և փախչում, վերադառնում է տուն և և բանջարանոցում սկսում կաղամբ ուտել։ Հետո տան ոգին նրան նորից պան է դարձնում։ Դրանից հետո պանը բարիանում է և իր աշխատակիցներին չի նեղացնում, բայց այդպես էլ ձի չի գնում։


== Պրեմիերա և մրցանակներ ==
2005`«Гора самоцветов» շարքի 11 ֆիլմերի պրեմիերան կայացել է 2005 թվականի փետրվարին, Անիմացիոն կինոյի 10-րդ բաց փառատոնի ժամանակ Սուզդալում։
2005` Անիմացիոն կինոյի 10-րդ բաց փառատոնի ժյուրիի դիպլոմ (2005)։
2006` Կինեմատգրաֆիայի ոլորտում «Ոսկե արծիվ» ազգային մրցանակ, «Լավագույն անիմացիոն ֆիլմ» անվանակարգում։


== Ծանոթագրություններ ==


== Արտաքին հղումներ ==
«Ինչպես պանը ձի դարձավ» մուլտֆիլմը «Անիմատոր.ռու» կայքում
«Ինչպես պանը ձի դարձավ»(անգլ.) ֆիլմը Internet Movie Database կայքում
«Ինչպես պանը ձի դարձավ» «Հայրենական կինոյի հանրագիտարան» կայքում
Պոտապովկա (գյուղ, Գլուխովի շրջան)

Անվան այլ կիրառումների համար տե՛ս՝ Պոտապովկա (այլ կիրառումներ)Պոտապովկա (ուկրաիներեն՝ Потапівка), գյուղ Ուկրաինայի Սումիի մարզի Գլուխովի շրջանում։
2001 թվականի տվյալներով Պոտապովկա գյուղում բնակվում էր 41 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տանգո (ֆիլմ, 1998)

«Տանգո» (իսպ.՝ Tango, no me dejes nunca), ռեժիսոր Կառլոս Սաուրայի ֆիլմն է։ Արգենտինայի և Իսպանիայի համատեղ արտադրությունը, 1998 թվական։


== Սյուժե ==
Մարիո Սուարես- ռեժիսոր, պարուսույց, տանգոյի 40 տարվա պարող։ Վերջերս նրանից հեռացել է իր սիրելի կինը՝ Լարա Ֆուենտեսը, ով նույնպես պարուհի էր և դերասանուհի։ Բաժանումը մոռանալու հույսով Մարիոն ընկղմվում է նոր շոուի բեմադրաման աշխատանքի մեջ։ Գործընկերների հետ նախագծի քննարկման ժամանակ նա ծանոթանում է երիտասարդ և գեղեցիկ Էլենա Ֆլորենսի հետ, ով մասնակցում էր կորդեբալետի նախընտրական փուլին։ Նա՝ Ալեխանդրո Լարրոկայի ընկերուհին է, գործարարի, ով ֆինանսավորում է ներկայացումը։ Ռեժիսորը տարված է Էլենայով և նրան առաջարում է գլխավոր դեր։
Սուարեսը սիրահարվում է Էլենային, վերջինս փոխադարձաբար է պատասխանում նա զգացմունքներին։ Անխելոն հասկանում է, բայց չհամարձակվելով ուղիղ կոնֆլիկտի մեջ մտնել իր նախագծի բեմարիչի հետ, որոշում է վերականգնել Մարիոյի և Լորայի միությունը։ Դիմակայությունը աճում է։ Կյանքն ու ստեղծագործական հերյուրանքը միահյուսվում են. երկու պարողներ, Արգենտինա ներգաղթածների կերպարով հանդիպում են Էլայի համար ընթացող մենամարտում։ Անխելոն սպանում է Էլային։ Գրեթե անհնար է հասկանալ, դա տեղի է ունեցել կյանքում, թե բեմի վրա։


== Դերերում ==


== Պարգևներ ==
«Արծաթե անգղ»  Լավագույն օպերատորական աշխատանքի համար, Արգենտինայի կինոքննադատների ասոցացիայի 6 այլ նոմիանցիաների
Կաննի կինոփառատոն՝ տեխնիկական մրցանակ, Օպերատորի լավագույն աշխատանքի համար
Օսկար և Ոսկե գլոբուս՝ օտարարալեզու լավագույն ֆիլմ նոմինացիայում և 6 այլ պարգև տարբեր կինեմատոգրաֆիական մրցույթներում։


== Հավելյալ փաստեր ==
Կաննի կինոփառատոնին ֆիլմը ցուցադրվել է մրցույթից դուրս։
2011 թվականի տվյալներով ֆիլմը համարվում է արգենտինական կինոմատոգրաֆիայի պատմության մեջ ամենաթանկարժեք ֆիլմերից մեկը։


== Ծանոթագրություններ ==


== Արտաքին հղումներ ==
«Танго»(անգլ.) ֆիլմը Internet Movie Database կայքում Կաղապար:Рейтинг-10
«Танго»(անգլ.) ֆիլմը Allmovie կայքում: Կաղապար:Рейтинг-5
Նոտ շրջան (Կենտուկի)

Նոտ շրջան (անգլ.՝ Knott County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 912 կմ² է, բնակչությունը՝ 16.346 մարդ (2010 թ. տվյալներով)։ Շրջկենտրոնն է Հինդման բնակավայրը։ Կազմավորվել է 1884 թ.։
Օրդուի բարբառ

Օրդուի բարբառ, հայերենի բարբառ։ Ըստ միահատկանիշ ձևաբանական դասակարգման պատկանում է «կը՚՚՚՚՚՚՚» ճյուղին, ըստ բագմահատկանիշ վիճակագրական դասակարգման արմ․ խմբակցության Փոքր Ասիայի բարբառախմբի Պոլսի միջբարբառի ենթաբարբառներից է։ Միջավայրը կորցրած բարբառ է։ Խոսվել է մերձսևծովյան Օրդու քաղաքում։ Ունի պայթական և կիսաշփական բաղաձայնների երկանդամ խլազուրկ համակարգ։ 


== Արտասանություն ==
Հին հայերենի ձայնեղներին համապատասխանում են շնչեղ խուլեր, խուլերին՝ ձայնեղներ (բերան–փէրան, կատուս–գադու)։ Կիսաշփականները բաղաձայններին նախորդող դիրքում վերածվում են շփականների, գ, կ՝ յ–ի (տարածվիլ–դարազվիլ, քակվել–քայվէլ)։ Ձայնավոր հնչույթներն են՝ ա, է, ը, ի, օ, ու։ Միավանկ բառերի սկզբում ե–յէ, ո–վօ։ Գրաբարի երկբարբառների դիմաց կան մենաբարբառներ (այ–ա, ոյ–ու, իւ–ու)։ Գոյականի հոգնակին կազմվում է էր, նէր, վընէր, նի(-ս, –թ, –ն), ստան վերջավորություններով։


== Հոլովաձևեր ==
Ունի 4 հոլովաձև։ Բացառականի վերջավորությունն է է(ն)։ Շուն, դուն բառերը ենթարկվում են ան հոլովման (շունան, դունան)։


== Եղանակաձևեր ==
Բայն ունի սահմանական, ըղձական և հրամայական եղանակաձևեր
Անկատար ներկա և անցյալ ժամանակաձևերի շարունակականը կազմվում է գօր մասնիկով (բադմիմ գօր)
Ե խոնարհման բայերի խոնարհիչը ռնգայիններին նախորդող դիրքում դառնում է ի (բադմիմ, ըսիմ)
Անցյալ կատարյալի հոգնակի առաջին դեմքն ունի անք վերջավորություն (մընացանք, ըսանք)
Ապառնին կազմվում է բի(բ) մասնիկով (բի անիմ, բէրթամ)
Վաղակատար ժամանակաձևերի ժխտական խոնարհման մեջ օժանդակ բայը կրկնվում է (չէմ դէսէր էմ․ չէյԻ դէսէր էւԻ)։
Կոնդե սյուր Նուարո (կանտոն)

Կոնդե սյուր Նուարո (ֆր.՝ Condé-sur-Noireau), Ֆրանսիայի կանտոն է, գտնվում է Ներքին Նորմանդիա շրջանում։ Կալվադոս դեպարտամենտի կանտոնն է։ Մտնում է Վիր օկրուգի մեջ։ Համաձայն 2006 թվականի մարդահամարի կանտոնի բնակչությունը 8484 մարդ էր։Կանտոնի համարը 1412 է։ Կոնդե սյուր Նուարո կանտոնում կա 11 կոմունա, որոնցից ամենամեծը Կոնդե սյուր Նուարո կոմունան է։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Ալ-Կուտեյլիբիայի շրջան

Ալ-Կուտեյլիբիայի շրջան (արաբ․՝ ناحية القطيلبية‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հյուսիս-արևմուտքում՝ Լաթակիայի մարզում։ Հանդիսանում է Ջաբլեի գավառի վեց շրջաններից մեկը։ Կենտրոնն է Ալ-Կուտեյլիբիա քաղաքը։
2004 թվականի տվյալներով բնակչությունը կազմել է 32,582 մարդ։ Քաղաքն ու շրջակա ավանները կազմում են 107.93 քառ.կմ տարածք։


== Ծանոթագրություններ ==
Խալիկեևո

Խալիկեևո (ռուս.՝ Халикеево, բաշկիրերեն՝ Хәлекәй), գյուղ Ռուսաստանի, Բաշկորտոստան հանրապետության Ստերլիբաշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 407 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոնալդ Բեյթս

Ռոնալդ Բեյթս (անգլ.՝ Ronald Bates, 1932, Fort Smith, Արկանզաս, ԱՄՆ - օգոստոսի 25, 1986(1986-08-25), Նյու Յորք շրջան, Նյու Յորք, Նյու Յորք, ԱՄՆ), բալետի ամերիկացի լուսային ձևավորող, աշխատել է հիմնականում Նյու Յորք Սիթի բալետի համար։    


== Կյանք և կարիերա ==
Բեյթսը ծնվել է 1932 թվականին, Արկանզաս նահանգի Ֆորթ Սմիթ քաղաքում։ Նա բեմի ձևավորում է սովորել Լոս Անջելեսի ուսումնարանում, որից  հետո ծառայել է ռազմածովային նավատորմում։ Նա այդ ժամանակ աշխատել է որպես ուսումնարանի գեղարվեստկան ղեկավար, այնուհետև Կալիֆոռնիայում երկու տարի աշխատելուց հետո տեղափոխվել է Նյու Յորք և այդ պաշտոնում աշխատում է Սիթի Բալետի համահիմնադիր Լինկոլ Կիրսթեյնի համար ստեղծված օպերային ստեղծագործությունների վրա։    
Բեյթսը սկսում է աշխատել Նյու Յորք Սիթի Բալետում 1957 թվականին, որպես ստեղծագործությունների բեմադրող։
Կոնեկտիկուտի Սթրաթֆորդի Մոցարտի և Շեքսպիրի փառատոնների ժամանակ և Նյու Յորք Սիթիի NBC օպերային ընկերության համար աշխատելուց հետո նա միացել է Նյու Յորք Սիթի բալետին Քիրսթեինի հրավերով և ավելի քան 20 տարի մնացել և աշխատել է այնտեղ որպես ստեղծագործությունների բեմադրող։       
Նրա պարտականություններից էին Նյու Յորք Սիթի թատրոնի բալետների տեխնիկական հարցերի նախագծումն ու իրականացումը, որտեղ նա նաև տեխնիկական գծով տնօրեն էր։ Նա նաև զբաղվել է լույսերի և բալետի բեմադրության համար դեկորացիայի փոխադրմամբ դեպի ընկերության` Սարատոգա Սպրինգում գտնվող ամառանոց, ինչպես նաև` ճանապարհորդությունների ժամանակ, թե՛ նահանգում, թե՛ արտերկրում։        
Բեյթսը եղել է լուսային ձևավորման ղեկավար Սիթի բալետի համար և սերտ համագործակցել է հիմնադիր բալետմաստեր (և համահիմնադիր) Ջորջ Բալանչինի և համահիմնադիր բալետմաստեր Ջերոմ Ռոբինսի հետ։ Նա ղեկավարել է պարահրապարակների և բեմահարթակի կառուցումը և վերանորոգել է Արմավենիների լողափ դահլիճը Արմավենիների լողափ փառատոնի համար։ Նա ճամփորդել է արտերկրում` Նյու Յորք Սիթի Բալետի ներկայացումների ժամանակ տեխնիկական խնդիրներ լուծելու և լուսավորություն ապահովելու համար, հիմնականում` Ցյուրիխի թատրոնում, որտեղ Նյու Յորք Սիթի Բալետի նախկին առաջատար պարուհի Պատրիսիա Նեարը գեղարվեստական ղեկավար էր։
Բալանչինի և Պերի Սիլվեյի հետ միասին Բեյթսը մշակել է «Բալանչինի` զամբյուղից հյուսված հատակը» ("Balanchine basket-weave floor"), որն օգնել է նվազեցնել պարողների վնասվածքները։


== Անձնական կյանք ==
Բեյթսն ամուսնացել է Դիանա Ադամսի հետ, որը ժամանակին Նյու Յորք Սիթի բալետի առաջատար պարողն էր։ Նրանք ամուսնալուծվել են։ Նրանք ունեցել են մեկ դուստր` Ջորջինան։


== Մահ ==
Բեյթսը մահացել է սրտի կաթվածից, 1986 թվականի օգոստոսի 25-ին, Մանհեթենում, 54 տարեկան հասակում։


== Ծանոթագրություններ ==
Մարիել Ջաֆե

Ժակլին Մարիել Ջաֆե (անգլ.՝ Jaclyn Marielle Jaffe,հունիսի 23, 1989(1989-06-23), Վալենսիա, Սանտա Կլարիտա, Լոս Անջելես շրջան, Կալիֆոռնիա, ԱՄՆ), ամերիկյան դերասանուհի և մոդել։


== Կենսագրություն ==
Մարիելը մեծացել է Կալիֆոռնիա նահանգի Վալենցիա քաղաքում։ Դերասանական կարիերան սկսել է 2009 թվականին՝ նկարահանվելով «Կլինիկա» սերիալի 8-րդ եթերաշրջանի 17-րդ սերիայում։ Դերասանուհին նկարահանվել է «Քեզ ատելու 10 պատճառ» սերիալի 1-ին եթերաշրջանի 19-րդ սերիայում, Ջուստինի դերում։ Մարիելի ամենաեկամտաբեր ֆիլմը դարձավ «Փերսի Ջեքսոնը և որոտներ գողացողը» ֆիլմը։ Դերասանուհին նկարահանվել է 2 սարսափ ֆիլմերում՝ «Հեռավոր հափշատակություն» և «Ճիչ 4»։ 2011 թվականին նկարահանվել է Թեյլոր Լոթների հետ «Հրաշքի դաշտ 2․ Լոկաուտ» կարճամետրաժ ֆիլմում։ Նկարահանվել է «Ծնողներից թաքուն» սերիալի 5 եթերաշրջաններում։ 2014 թվականին նկարահանվել է «C.S.I. Հանցանքի վայր» սերալում, 2015 թվականին «Իմ տղա» սերիալի 2 եթերաշրջանի 13-րդ սերիայում։


== Ֆիլմագրություն ==


== Ծանոթագրություններ ==
Ալաեխոս

Ալաեխոս (իսպ.` Alaejos) մունիցիպալիտետ Իսպանիայում` Վալիադոլիդ պրովինցիայում (Կաստիլիա և Լեոն ինքնավար մարզում)։ Մունիցիպալիտետը գտնվում է Տերրա դե Մեդինա շրջանում։ Զբաղեցնում է 102.59 կմ2 տարածք։ Բնակչությունը՝ 1572 մարդ (2010 թվականի տվյալներով)։ Գտնվում է պրովինցիայի վարչական կենտրոնից 63 կմ հեռավորության վրա։

		
		


== Արտաքին հղումներ ==
Պաշտոնական էջ(չաշխատող հղում)
Web del Club Ciclista
Web no oficial
Información de la Diputación de Valladolid Archived 2007-09-27 at the Wayback Machine.
Գեորգի Աղաբաբյանց

Գեորգի (Գևորգ) Գերասիմի Աղաբաբյանց (հոկտեմբերի 17, 1904(1904-10-17), Ղզլար, Kizlyarsky Otdel, Թերեքի մարզ, Ռուսական կայսրություն - մարտի 20, 1966(1966-03-20), Մոսկվա, ԽՍՀՄ), հայ խորհրդային գինեգործ։ Գյուղատնտեսական գիտությունների դոկտոր, պրոֆեսոր (1936), ՌՍՖՍՀ գիտության վաստակավոր գործիչ (1964)։


== Կենսագրություն ==
Ծնվել է հոկտեմբերի 17-ին, Հյուսիսային Կովկասի Ղզլար քաղաքում։ Ավարտել է (1926) Դոնի գյուղատնտեսական և մելիորացիայի ինստիտուտը։ 1937 թվականից եղել է Կրասնոդարի, 1960 թվականից՝ Մոսկվայի սննդի արդյունաբերության ինստուտների գինեգործության ամբիոնի վարիչ։
Աղաբաբյանցը մշակել է գինու 7 կոնյակի սպիրտի ստացման նոր տեխնոլոգիա, Ա. Ա. Սերժանյանի և Ս. Ա. Բրուսիլովսկու հետ՝ անընդհատ հոսքում գինու շամպայնացման եղանակը, որի համար նրանց շնորհվել է լենինյան մրցանակ (1961)։ Մահացել է մարտի 20-ին, Մոսկվայում։
Օբլազ

Օբլազ (ուկրաիներեն՝ Облаз), գյուղ Ուկրաինայի Անդրկարպատյան մարզի Խուստի շրջանում։
2001 թվականի տվյալներով Օբլազ գյուղում բնակվում էր 219 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(8552) Հիոիչի

(8552) Հիոիչի (անգլ.՝ Hyoichi), աստերոիդ աստերոիդների հիմնական գոտում։ Հայտնաբերվել է 1995 թվականի ապրիլի 20-ին Ակիմասա Նակամուրայի կողմից Կումա Կոգենում։
Միջին հեռավորությունը Արեգակից կազմում է 2,798668 ա. մ., առավելագույնը մոտենում է 2,295 ա. մ. հեռավորության վրա և հեռանում 3,3023 ա. մ.։ Արեգակի շուրջ մեկ ամբողջական պտույտ է կատարում 1710,12 երկրային օրվա ընթացքում, իր ուղեծրով շարժվելով միջինում 0,210512 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,36° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8552) Հիոիչի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վավա (այլ կիրառումներ)

Վավա, կարող է վերաբերել՝

Վավա - գյուղ Արևմտյան Հայաստանում, Բիթլիսի վիլայեթի Սղերդի գավառում
Վավա - գյուղ Ռուսաստանի Սմոլենսկի մարզի Ելնինսկի շրջանի կազմում
Վավա - գյուղ Սերբիայի Հանրապետության Բուբասնիցա երկրամասում
Մայն-Շպեսարտ (շրջան)

Մայն-Շպեսարտ  (գերմ.՝ Landkreis Main-Spessart), շրջան է Գերմանիայում։ Շրջանի կենտրոնն է Կարլշթաթ քաղաքը։ Զբաղեցնում է 1321,41 կմ2։ Բնակչությունը 131 545 մարդ է։ Բնակչության խտությունը 100 մարդ/կմ2։
Շրջանի պաշտոնական կոդը 09 6 77 է։ Շրջանում 40 համայնք կա։


== Ծանոթագրություններ ==
Աննա Երզինկյան

Աննա Յուրիի Երզինկյան (Անետա Երզնկյան, հոկտեմբերի 23, 1949(1949-10-23), Երևան, Հայկական ԽՍՀ, ԽՍՀՄ), հայ կինոքննադատ։ ՀՀ արվեստի վաստակավոր գործիչ (2011): Հայաստանի կինեմատոգրաֆիստների միության (1980) և Հայաստանի կինոգետների և կինոլրագրողների ասոցիացիայի անդամ։
ՀԽՍՀ ժողովրդական արտիստ Յուրի Երզնկյանի դուստրը։


== Կենսագրություն ==
Աննա Երզինկյանը ծնվել է 1949 թվականին Երևանում կինոռեժիսոր Յուրի Երզնկյանի ընտանիքում։ Ավարտել է Երևանի պետական համալսարանի բանասիրական ֆակուլտետը և Մոսկվայի արվեստաբանության գիտահետազոտական ինստիտուտի ասպիրանտուրան։ 1971-1973 թվականներին եղել է ԷՊՏՈ «Էկրան»-ի խմբագիր, 1973-1975 թվականներին՝ «Կոմսոմոլեց» թերթի թղթակից, 1975-1976 թվականներին եղել է Երևանի Կինոյի տան մեթոդիստը, 1973-1989 թվականներին աշխատել է Հայաստանի կինեմատոգրաֆիստների միության վարչությունում` որպես ստեղծագործական մասնաճյուղի նախագահ, ապա` քարտուղար։ 1977 թվականից դասավանդում է Երևանի Խաչատուր Աբովյանի անվան պետական մանկավարժական ինստիտուտի կուլտուրայի ֆակուլտետի կինոյի և հեռուստատեսության ամբիոնում, 1996 թվականից՝ միաժամանակ Երևանի թատրոնի և կինոյի պետական ինստիտուտում, պրոֆեսոր է։ 1989-1990 թվականներին միաժամանակ եղել է ՀՀ Կինոյի բարեկամների հանրապետական ընկերության կազմքարտուղար, 1992 թվականից՝ ՀՀ Կինոյի բարեկամների հանրապետական ընկերության նախագահի տեղակալ։ 2000 թվականից Երևանի թատրոնի և կինոյի պետական ինստիտուտի կինոգետների արվեստանոցի ղեկավար։ 2006-2011 թվականներին՝ Երևանի թատրոնի և կինոյի պետական ինստիտուտի ուսումնագիտական գծով պրոռեկտոր, 2011-2012 թվականներին՝ Երևանի թատրոնի և կինոյի պետական ինստիտուտի գիտակրթական ծրագրերի, որակի գնահատման միջազգային կապերի գծով պրոռեկտոր, 2013 թվականից՝ Երևանի թատրոնի և կինոյի պետական ինստիտուտի Կինոյի, հեռուստատեսության և անիմացիայի ֆակուլտետի դեկան։ ՀՀ նախագահին առընթեր հանրային խորհրդի գիտության, կրթության և մշակույթի հանձնաժողովի անդամ է։ Կինոյին և հեռուստատեսությանը նվիրված մի շարք հոդվածների և գրքերի հեղինակ է։


== Պարգևներ ==
ՀՀ վարչապետի պատվոգիր, 2013
ՀՀ արվեստի վաստակավոր գործիչ, 2011
Նանսենի անվան մեդալ, 2010
ՀՀ մշակույթի նախարարության ոսկե մեդալ, 2009


== Երկեր ==
Հայ դասական գրականության և թատրոնի դերը ազգային հեռուստատեսության ձևավորման գործում։ Հայկական հեռուստատեսության գեղարվեստական հաղորդակցության սկիզբը՝ ազգային գրականություն-թատրոն-հեռուստատեսություն։ Ուսումնամեթոդական ձեռնարկ։ Երզինկյան Աննա Յուրիի, Յավուրյան Ալբերտ։ Երևան։ Մանկավարժ, 2008։


== Ծանոթագրություններ ==
(8502) Բաուհուս

(8502) Բաուհուս (անգլ.՝ Bauhaus), աստերոիդ աստերոիդների հիմնական գոտում։ Հայտնաբերվել է 1990 թվականի հոկտեմբերի 14-ին Ֆրեյմուտ Բորնգենի և Լուց Շմադելի կողմից Տաուտենբուրգում։
Միջին հեռավորությունը Արեգակից կազմում է 2,984167 ա. մ., առավելագույնը մոտենում է 2,6662 ա. մ. հեռավորության վրա և հեռանում 3,3021 ա. մ.։ Արեգակի շուրջ մեկ ամբողջական պտույտ է կատարում 1882,93 երկրային օրվա ընթացքում, իր ուղեծրով շարժվելով միջինում 0,191192 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,48° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8502) Բաուհուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արոն Սիլադյի

Արոն Սիլադի (հունգ.՝ Szilágyi Áron, հունվարի 14, 1990(1990-01-14), Բուդապեշտ, Հունգարիա), հունգարացի սուսերամարտիկ, եռակի օլիմպիական չեմպիոն անհատական առաջնությունում (2012, 2016 և 2020), Օլիմպիական խաղերի բրոնզե մեդալակիր թիմիային առաջնությունում (2020), 2007 թվականի աշխարհի չեմպիոն թիմի կազմում (17 տարեկանում), աշխարհի առաջնությունների վեցակի մեդալակիր, Եվրոպայի կրկնակի չեմպիոն, Հունգարիայի բազմակի չեմպիոն։ Ճանաչվել է Հունգարիայի լավագույն սուսերամարտիկ 2011 և 2012 թվականներին։ Բուդապեշտի պատվավոր քաղաքացի է 2012 թվականից։ Հունգարիայի Հանրապետության Ավանդի շքանշանի սպայական խաչի ասպետ։
Ռիո դե Ժանեյրոյում կայացած 2016 թվականի Ամառային օլիմպիական խաղերի բացման արարողության ժամանակ եղել է Հունգարիայի դրոշակիրը։ Ռիո դե Ժանեյրոյում դարձել է 1988 թվականից ի վեր առաջին սուսերամարտիկը, որն անհատական առաջնությունում կարողացել է երկու անգամ անընդմեջ նվաճել օլիմպիական ոսկին։ Ընդ որում, ոչ Լոնդոն-2012-ում, ոչ էլ Ռիո-2016-ում Սիլադին մրցակիցներից ոչ մեկին թույլ չի տվել 13 միավորից ավելի վաստակել։
2021 թվականին հունգարացի սուսերամարտիկը դարձել է ականավոր նվաճման հեղինակ. Սիլադին պատմության մեջ առաջին սուսերամարտիկն է, որը երեք անընդմեջ հաղթանակ է տարել անհատական առաջնությունում։ Երեք օր անց հունգարացին թիմային մրցաշարում նվաճեց բրոնզե մեդալ։
2020 թվականին դարձել է Vasas Sport Club Fencing Division-ի նախագահ։


== Մեդալներ ==


=== Օլիմպիական խաղեր ===


=== Աշխարհի առաջնություն ===


=== Եվրոպայի առաջնություններ ===


== Ծանոթագրություններ ==


== Արտաքին հղումներ ==
Արոն Սիլադյիի էջը 2012 թվականի Օլիմպիական խաղերի պաշտոնական կայքում
Ռիֆրեդո

Ռիֆրեդո (իտալերեն՝ Rifreddo), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 1061 մարդ (2008 թվականի տվյալներով)։ Բնակչության խտությունը՝ 177 մարդ/կմ²։ Տարածքը՝ 6 կմ²։ Փոստային ինդեքս՝ 12030։ Հեռախոսային կոդ՝ 0175։
Կոմունայի հովանավորն է Սան Լուիջին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս` 0175 260022
Էլեկտրոնային փոստ` rifreddo@cert.ruparpiemonte.it
Պաշտոնական կայք` http://www.comune.rifreddo.cn.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Վլադիսլավ Իվանով

Վլադիսլավ Ալեքսանդրովիչ Իվանով (ռուս.՝ Владисла́в Алекса́ндрович Ивано́в, հունվարի 24, 1986(1986-01-24), Նարվա, Էստոնական ԽՍՀ, ԽՍՀՄ), ռուս ֆուտբոլիստ, կիսապաշտպան և հարձակվող


== Կարիերա ==
2003 թ.-ին, նա սկսեց իր կարիերան Էստոնիայի Նարվա Տրանսում։  2008 թ., նա վարձակալվում է  Լվովի Կարպատներում, բայց ակումբում չի խաղում։
2009 թ., դարձավ Էստոնիայի չեմպիոն Լևադիա ակումբի կազում։  2010 թ. Նա տեղափոխվել է հունական Աստերաս, սակայն նրա կազմում ոչ մի անգամ խաղադաշտ դուրս չի եկել։  2011 թ վարձավճարով տեղափոխվել է «Իլիուպոլի», իսկ այնուհետև տեղափոխվել է Մոսկվայի «Տորպեդո»։ 2012 թ., իր խփած 23 գոլերով ճանաչվել է Էստոնիայի առաջնության լավագույն ռմբարկու։  2013 թ. փետրվարի 27-ին պայմանագիր է կնքել «Լուչ-Էներգիա» ակումբի հետ։  2014 թ-ին, նա հանդես է եկել որպես հարձակվող Էստոնիայի «Լևադիա» ակումբում>, օգոստոսի վերջին լքեց ակումբը։ Էստոնիայի առաջնության  այդ մրցաշրջանում Իվանովը դարձել է ակումբի  լավագույն ռմբարկու և խփել 19 գոլ։  Վլադիսլավ Իվանովը 2016 թվականի մարտին վերադարձել է Էստոնիայի ակումբ «Նարվա-Տրանս» և պայմանագիր է կնքել մեկ տարով։ Վլադիսլավ Իվանովը 2016 թ. հուլիսին տեղափոխվեց  «Յարվե» ֆուտբոլային ակումբ։


== Ձեռքբերումներ ==


=== Ակումբային ===
Էստոնիայի չեմպիոն։ 2009 թ.
Էստոնիայի առաջնության արծաթե մեդալակիր (2)։ 2006, 2010 թթ.
Էստոնիայի գավաթի հաղթող։ 2009/2010 թթ.
Եզրափակչում Էստոնիայի գավաթի հաղթող։ 2006/2007 թթ.
Էստոնիայի սուպերգավաթի հաղթող (2)։ 2007, 2010 թթ.
Ռուսաստանի երկրորդ դիվիզիոնի «Արևելք» տարածաշրջանի հաղթող - 2012/2013 թթ.


=== Անձնական ===
Էստոնիայի առաջնության լավագույն ռմաբարկու - 2012 թ.


== Ծանոթագրություններ ==


== Արտաքին հղումներ ==
Профиль на официальном сайте ЭФС(էստոներեն)
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Профиль на сайте UEFA Archived 2018-01-21 at the Wayback Machine.
Профиль на сайте Премиум Лиги Эстонии
Գերդանի Բաշի

Գերդանի Բաշի, լեռ Ադրբեջանի Օրդուբադի շրջանում, Զանգեզուրի լեռնաշղթայի հարավային մասում, Հայաստանի սահմանի մոտակայքում, Օրդուբադից մոտ 15-16 կմ հյուսիս։ Ունի 2689 մ բարձրություն։


== Ծանոթագրություններ ==
Ջեյմս Ռասել

Ջեյմս Ռոբերտ Ռասել (1953[…], Նյու Յորք, Նյու Յորք, ԱՄՆ), ամերիկացի արևելագետ, իրանագետ և հայագետ, Հարվարդի համալսարանի մերձավորարևելյան լեզուների և քաղաքակրթությունների ֆակուլտետի Մեսրոպ Մաշտոցի անվան հայագիտության ամբիոնի նախկին պրոֆեսոր։ 


== Կենսագրություն ==
Ռասելը ծնվել է Նյու Յորքում և մեծացել Նյու Յորքի Վաշինգթոն Հայթս թաղամասում։ Ծնվել է հրեա ընտանիքում։ 1974 թվականին ավարտել է Կոլումբիայի համալսարանը, իսկ 1977 թվականին՝ Օքսֆորդի համալսարանը, որտեղ իր դասախոսների թվում են եղել Նինա Գարսոյանը և Չարլզ Դաուսեթը։ Դոկտորի աստիճան է ստացել Լոնդոնի համալսարանի Արևելյան և աֆրիկյան ուսումնասիրությունների դպրոցից (SOAS)։ 1982 թվականին ատենախոսություն է պաշտպանել, որի խորագիրն էր «Զրադաշտականությունը Հայաստանում»։ Հետագայում այն հրապարակվել է Հարվարդի համալսարանի հրատարակչության կողմից։ Դոկտորի կոչումն ստանալուց անմիջապես հետո վերադարձել է Նյու Յորք և դասավանդել է Կոլումբիայի համալսարանի մերձավորարևելյան լեզուների և մշակույթների ֆակուլտետում։ Այնուհետ տեղափոխվել է Իսրայել և դասավանդել է Երուսաղեմի հրեական համալսարանում։
1992 թվականին նշանակվել է Հարվարդի համալսարանի մերձավորարևելյան լեզուների և քաղաքակրթությունների ֆակուլտետի Մեսրոպ Մաշտոցի անվան հայագիտության ամբիոնի վարիչ` փոխարինելով 1969 թվականից այդ պաշտոնը զբաղեցնող Ռոբերտ Թոմսոնին։ Ռասելը զբաղեցրել է Մաշտոցի անվան ամբիոնը 1993 թվականից մինչև 2016 թվականը, երբ անցել է թոշակի։
Ռասելը Հարվարդի համալսարանի Եվրասիական և ռուսական ուսումնասիրությունների Դեյվիս կենտրոնի գործադիր մարմնի անդամ է։ Դասավանդել է Հայաստանում, Հնդկաստանում և Իրանում , Ռուսաստանի Գիտությունների ակադեմիայի Արևելյան ինստիտուտում և Սանկտ Պետերբուրգի պետական համալսարանում։


== Քննադատություններ ==
Ռասելը նկարագրվել է որպես «բարդ կերպար, որին հեշտ չէ դասակարգել և որ անծանոթ չէ առճակատման. ատված է և թուրքերի, և հայերի կողմից»։
Ռասելի աշխատությունները քննադատության են արժանացել հայ պատմաբաններ Արմեն Այվազյանի և Արմեն Պետրոսյանի կողմից, որոնք Ռասելին մեղադրում են փաստերը կոպտորեն աղավաղելու և հայոց պատմության ու մշակույթի մասին չհիմնավորված և խիստ վիճելի պնդումներ անելու մեջ։ Այվազյանը Ռասելին՝ ամերիկացի մի շարք այլ առաջատար հայագետների հետ միասին, համարում է «արևմտյան կեղծ հայագիտական դպրոցի» ներկայացուցիչներից մեկը։


== Ծանոթագրություններ ==
Օգանդի

Օգանդի (էստ․՝ Ogandi), գյուղ Էստոնիայի Հիյումաա նահանգի Կիռգեսաառե շրջանում։
2011 թվականի տվյալներով գյուղում բնակվում էր 1 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռիիդմա

Ռիիդմա (էստ․՝ Riidma), գյուղ Էստոնիայի Տարտումաա նահանգի Ալացկիվի շրջանում։
2011 թվականի տվյալներով գյուղում բնակվում էր 7 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Օքտայ Ռաջաբով

Օքտայ Ռաջաբով (ադրբ.՝ Oqtay Recebov, ապրիլի 5, 1941(1941-04-05), Բաքու, Ադրբեջանական ԽՍՀ, ԽՍՀՄ - դեկտեմբերի 15, 2022(2022-12-15)), ադրբեջանցի կոմպոզիտոր և երաժիշտ։ Մանկավարժական գիտությունների դոկտոր (1992), Պրոֆեսոր (1995), վաստակավոր ուսուցիչ, նախագահի կենսաթոշակառու (2011), Ադրբեջանի Հանրապետության ժողովրդական արտիստ, Ադրբեջանի Հանրապետության արվեստի վաստակավոր գործիչ: Նախագահի կենսաթոշակառու (2011):


== Կենսագրություն ==
Օքտայ Ռաջաբովը ծնվել է 1941 թվականի ապրիլի 5-ին Բաքվում: Բարձրագույն կրթությունը ստացել է Ադրբեջանի պետական մանկավարժական ինստիտուտի ֆիզիկայի ֆակուլտետում (1958-1963): 1969 թվականին ավարտել է Ադրբեջանի պետական կոնսերվատորիան: Ֆիզիկա է դասավանդել թիվ 116 դպրոցում, երաժշտություն` թիվ 1 երաժշտական դպրոցում: Աշխատել է որպես կրտսեր գիտաշխատող, ավագ գիտաշխատող և Ադրբեջանի մանկավարժական գիտահետազոտական ինստիտուտի բաժնի պետ:
Ուզեիր Հաջիբեկովի անվան երաժշտական ակադեմիայի «Ադրբեջանի ժողովրդական երաժշտության» բաժնի պրոֆեսորն է: 
Նա 4 օպերայի, 3 երաժշտական կոմեդիայի, 3 սիմֆոնիայի, 2 օրատորիայի, 1 կանտատայի, 500 երգի հեղինակ է: Մանկավարժության և երաժշտության վերաբերյալ 10 մենագրությունների, 70 դասագրքերի, ավելի քան 100 հոդվածների հեղինակ է:


== Կոչումներ ու պարգևներ ==
Ադրբեջանը `Լենինյան կոմերիտմիության մրցանակի դափնեկիր(1982)
Մանկավարժական գիտությունների թեկնածու (1985)
Ադրբեջանի ԽՍՀ-ի վաստակավոր ուսուցիչ (1987)
Մանկավարժական գիտությունների դոկտոր (1992)
Պրոֆեսոր (1995)


== Ծանոթագրություններ ==


== Գրականություն ==
Раджабов Октай Мамед-ага оглы // Большая биографическая энциклопедия. — Москва, 2009.
Savalan Fərəcov Oqtay Rəcəbov - bəstəkar, alim və pedaqoq. Mədəniyyət. — 2010. — 23 iyul. — S. 12.
Սոյուղբուլաղ (Աղստի շրջան)

Անվան այլ կիրառումների համար տե՛ս՝ Սոյուղբուլաղ (այլ կիրառումներ)Սոյուղբուլաղ, կամ Սառնաղբյուր (ադրբ.՝ Soyuqbulaq), ավան ներկայիս Ադրբեջանական Հանրապետության Աղստևի շրջանում։


== Աշխարհագրություն ==
Սոյունբուլաղը գտնվում է Ղարայազի արգելոցի հարևանությամբ։ Ավանով է անցնում Աղստևից Վրաստան տանող R24 մայրուղին, կա նաև երկաթուղային կայարան։ Ավանին հյուսիս-արևմուտքից հարևան է Քոչվալիլի գյուղը, հարավ-արևմուտքից՝ Ղարայազի։


== Տես նաև ==
Աղստևի շրջան


== Ծանոթագրություններ ==
Զեսլախ

Զեսլախ  (գերմ.՝ Seßlach) կոմունա Գերմանիայում՝ Բավարիա քաղաքում։ Մտնում է Կոբուրգ (շրջան) կազմի մեջ՝ Վերին Ֆրանկոնիայում։ Բնակչությունը ըստ 2014 թվականի տվյալների կազմում է 3998 մարդ։ Զբաղեցնում է 72,51 կմ² տարածք։ Խտությունը կազմում է 247 մարդ/կմ²։ Փոստային ինդեքս՝ 96145։ Հեռախոսային կոդը +49 9569։
Քաղաքը բաժանված է 15 քաղաքային շրջանների։


== Պատկերասրահ ==

		
		
		


== Ծանոթագրություններ ==
Կույաշտիր

Կույաշտիր (ռուս.՝ Куяштыр, բաշկիրերեն՝ Ҡуяштыр), գյուղ Ռուսաստանի Բաշկորտոստան հանրապետության Ասկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 361 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վահագնի (գետ)

Անվան այլ կիրառումների համար տե՛ս՝ Վահագնի (այլ կիրառումներ)Վահագնի, գետ Հայաստանի Լոռու մարզում։ Սկիզբ է առնում Բազումի լեռների Վահագնի լեռների լանջերից և Վահագնաձոր գյուղի հարավային մասում ձախից միախառնվում Փամբակ գետին։ Երկարությունը՝ 12 կմ։


== Ծանոթագրություններ ==
Տոնի Շունիչ

Տոնի Շունիչ (բոս․՝ Toni Šunjić, դեկտեմբերի 15, 1988(1988-12-15)[…], Մոստար, Հերցեգովինա-Ներետվա կանտոն), բոսնիացի և խորվաթ ֆուտբոլիստ, չինական «Բեյցզին Գոան» ակումբի և Բոսնիա և Հերցեգովինայի հավաքականի պաշտպան։


== Կենսագրություն ==


=== Ակումբային կարիերա ===

Սկսել է ֆուտբոլով զբաղվել 10 տարեկանում։ Այն ժամանակ նրա առաջին ակումբը դարձել է «Զրինսկին» Մոստար քաղաքից։ 2008 թվականին տեղափոխվել է հիմնական թիմ, որի կազմում խաղացել է մինչև 2012 թվականը։ 2011/12 մրցաշրջանում հանդես է եկել բելգիական «Կորտրեյք» ակումբում նույնանուն քաղաքից, որտեղ խաղացել է վարավճարով։ Բոսնիական ակումբի կազմում ֆուտբոլիստը մասնակցել է 70 հանդիպման և խփել մեկ գոլ։ Իսկ Բելգիայում նա հասցրել է մասնակցել 15 հանդիպման։
2012 թվականի ձմռանը մասնակցել է դիտումների Լուգանսկի «Զարյա» ակումբում, որի հետ էլ պայմանագիր է կնքել։ Զարյայի կազմում գրեթե անմիջապես դարձել է հիմնական կազմի խաղացող։ Ուկրաինայի առաջնությունում նորամուտը նշել է 2012 թվականի մարտի 3-ին Լվովի «Կարպատների» դեմ տնային խաղում (5:1)։
2014 թվականի հուլիսի 9-ին Տոնի Շունիչը պայմանագիր է կնքել ռուսական «Կուբանի» հետ։
2015 թվականի օգոստոսի վերջին երեք տարվա պայմանագիր է կնքել գերմանական «Շտուտգարտ» ակումբի հետ։ 2017 թվականի գարնանը վարձավճարով հանդես է եկել իտալական «Պալերմոյում»։
2017 թվականի հունիսին պայմանագիր է կնքել Մոսկվայի «Դինամոյի» հետ։
2020 թվականի օգոստոսի 26-ին Մոսկվայի «Զենիթի» դեմ խաղում խփել է միակ գոլը (1:0)։


=== Կարիերան հավաքականում ===
Երիտասարդական մակարդակում հանդես է եկել Բոսնիա և Հերցեգովինայի երիտասարդական հավաքականում, որի կազմում անցկացրել է 10 հանդիպում և խփել 1 գոլ։
2012 թվականի ամռանը հրավիրվել է Բոսնիա և Հերցեգովինայի ազգային հավաքական։ 2012 թվականի օգոստոսի 15-ին Ուելսի հավաքականի հետ ընկերական խաղում նորամուտը նշել է ազգային հավաքականում, որտեղ հանդիպման 71-րդ րոպեին փոխարինել է Բորիս Պանջային։ Խաղն ավարտվել է 0։2 հաշվով՝ հօգուտ բոսնիական թիմի։ Պաշտոնական հանդիպումներում նորամուտը նշել է Լիխտենշտայնի հավաքականի դեմ՝ 2014 թվականի ֆուտբոլի աշխարհի առաջնության ընտրական մրցաշարում։ Խաղադաշտ է դուրս եկել մեկնարկային կազմում և խաղացել 90 րոպե։ Այդ խաղում Բոսնիա և Հերցեգովինայի հավաքականը հաղթել է 1:8 հաշվով։
2014 թվականի մայիսի սկզբին Բոսնիա և Հերցեգովինայի հավաքականի գլխավոր մարզիչ Սաֆետ Սուշիչը Շունիչին նշել է այն ֆուտբոլիստների թվում, որոնք պետք է մասնակցեին Բրազիլիայում կայանալիք աշխարհի առաջնությանը։


== Ձեռքբերումներ ==
«Զրինսկի»Բոսնիա և Հերցեգովինայի առաջնություն – 2008/09«Կուբան»Ռուսաստանի գավաթի խաղարկության եզրափակչի մասնակից – 2014/15


== Ծանոթագրություններ ==


== Արտաքին հղումներ ==
Ֆուտբոլիստի էջը «Զարյա» (Լուգանսկ) ակումբի երկրպագուների կայքում(ռուս.)
Պրոֆիլը transfermarkt.com կայքում(անգլ.)
Ֆուտբոլիստի էջը worldfootball.net կայքում(անգլ.)
Վիճակագրությունը National Football Teams կայքում(անգլ.)Ֆուտբոլիստի էջը «Դինամո» (Մոսկվա) ակումբի կայքում Archived 2018-11-03 at the Wayback Machine.
Վահագն Թերզիբաշյան

Վահագն Մարտիրոսի Թերզիբաշյան (1908, Իգդիր - ), հայ քանդակագործ։


== Կենսագրություն ==
1928 թվականին ավարտել է Երևանի Գեղարդ տեխնիկումը։ 1928-1930 թվականներին սովորել է Մոսկվայի գեղարվեստական ինստիտուտում։ 1932 թվականին ավարտել է Լենինգրադի գեղարվեստի ակադեմիան։ Ցուցահանդեսների մասնակցել է 1927 թվականից։


== Ստեղծագործություններ ==
Հուշարձաններ՝

Ստեփան Շահումյան(Ստեփանավան, Էջմիածին)
Օրջոնիկիձե
Կոսմոդեմյանսկայա
Լերմոնտով
Չայկովսկի
ԳլինկաԴիմաքանդակներ՝

Զայցև
Պլոտնիկով


== Ծանոթագրություններ ==
Գլուբոչոկ (այլ կիրառումներ)

Գլուբոչոկ, կարող է վերաբերել՝

Գլուբոչոկ - գյուղ, Ուկրաինայի Ժիտոմիրի մարզի Բարանովի շրջանում
Գլուբոչոկ - գյուղ, Ուկրաինայի Ժիտոմիրի մարզի Ժիտոմիրի շրջանում
Գլուբոչոկ - գյուղ, Ուկրաինայի Ժիտոմիրի մարզի Կորոստիշևի շրջանում
Գլուբոչոկ - գյուղ, Ուկրաինայի Խմելնիցկիի մարզի Նովոուշիցկի շրջանում
Գլուբոչոկ - գյուղ, Ուկրաինայի Չեռնովցիի մարզի Ստորոժինեցի շրջանում
Գլուբոչոկ - գյուղ, Ուկրաինայի Չեռնովցիի մարզի Ստորոժինեցի շրջանում
Գլուբոչոկ - գյուղ, Ուկրաինայի Վիննիցայի մարզի Տրոստյանեցի շրջանում
Սվիշտով

Սվիշտով (բուլղար․՝ Свищов, ավելի վաղ հայտնի էր նաև որպես Սիստովո), քաղաք և նավահանգիստ Բուլղարիայում, Սվիշտով համայնքի վարչական կենտրոնը։ Գտնվում է Վելիկո Տիռնովոյի մարզում։


== Պատմություն ==
1790 թվականի դեկտեմբերին Սիստովոն դարձել է ավստրո-թուրքական բանակցությունների վայր, որոնց արդյունքում 1791 թվականի օգոստոսի 4-ին այստեղ կնքվել է խաղաղության պայմանագիր, որը վերջ է դրել 1787-1791 թվականների ավստրո-թուրքական պատերազմին։
1810-ի սեպտեմբերին քաղաքը դարձել է ռուս-թուրքական զորքերի միջև ռազմական գործողությունների վայր և խիստ ավերվել թուրքական հրետանային գնդակոծությունների և հրդեհների հետևանքով, արդյունքում շատ բնակիչներ լքել են քաղաքը, որի նշանակությունը ժամանակավորապես նվազել է։
1877-1878 թվականների ռուս-թուրքական պատերազմի ընթացքում հենց այստեղ 1877 թվականի հունիսի 15-ին ռուսական բանակը կռվանցել է Դանուբը։
1893 թվականին քաղաքը հայտնի էր որպես առևտրի, գինեգործության, բամբակյա և կաշվե արտադրության կենտրոն։
1973 թվականին Սվիշտովում շահագործման է հանձնվել «Սվիլոզա» քիմիական կոմբինատը՝ դառնալով քաղաքի խոշորագույն ձեռնարկությունը։
1975 թվականի դրությամբ քաղաքի տնտեսության հիմքն էր հանդիսանում քիմիական և սննդի (պահածոյի, մսի և գինեգործության ) արդյունաբերությունը։
1977 թվականի մարտի 4-ին Կարպատի երկրաշարժի ժամանակ քաղաքում ավերվել է երեք բարձրահարկ շենք, ինչի արդյունքում զոհվել է 100 մարդ։


== Կլիմա ==


== Բնակչություն ==
Բնակչությունը՝ ▼23 325 մարդ (սեպտեմբերի 15, 2022)։


== Կրթություն ==

Այստեղ է գտնվում երկրի ամենահին բարձրագույն հաստատություններից մեկը՝ Դ․Ա․ Ցենովի անվան գյուղատնտեսական ակադեմիան, որը հիմնադրվել է 1936 թվականին։


== Պատկերասրահ ==

		
		
		
		


== Տեսարժան վայրեր ==
«Սուրբ Երրորդություն» ուղղափառ եկեղեցի


== Հայտնի բնիկներ ==
Սեմիոն Վանկով (1858—1937)՝ ռուսական բանակի գեներալ-մայոր, Ռուսական կայսրության և ԽՍՀՄ-ի գիտնական և հասարակական գործիչ
Էմիլ Ջակով (1908—1978)՝ ֆիզիկոս
Թեոդոսի Իկանոմով (1836—1871)՝ բուլղար դրամատուրգ, գրող, հրապարակախոս, մանկավարժ
Ալեքո Կոնստանտինով (1863-1897)՝ բուլղար գրող և բանաստեղծ, լրագրող, հասարակական գործիչ, իրավաբան։


== Ծանոթագրություններ ==


== Արտաքին հղումներ ==
Официальный сайт общины СвиштовArchived 2011-07-06 at the Wayback Machine.(բուլղ.)
«информация про город» (բուլղարերեն)։ Արխիվացված է օրիգինալից 2019-05-05-ին։ Վերցված է 2019-12-17
Հրաշակաբերդ

Հրաշակաբերդ (Հրաշկաբերդ, Հրասեկաբերդ), բերդ Մեծ Հայքի Սյունիք նահանգի Վայոց ձոր գավառում։ 12-րդ դարում Հրաշակաբերդին տիրել են սելջուկյան թուրքերը։ XIII դարի սկզբին Իվանե աթաբեկն այլ կալվածքների հետ Հրաշակաբերդը հանձնել է Լիպարիտ Օրբելյանին, որը նշանակվել էր Սյունիքի կողմնակալ իշխան։ Հրաշակաբերդի ավերակները պահպանվել են Վայոց ձորի մարզի Գնիշիկ գյուղից հարավ, Հարսնասար լեռան գագաթին։
Հիրոյոսի Սեգավա

Հիրոյոսի Սեգավա, իրավաբան-միջազգայանագետ, Ճապոնիայի Աիծի նահանգի արդյունաբերական համալսարանի կառավարման ֆակուլտետի կառավարման ամբիոնի պրոֆեսոր, սահմանադրական, միջազգային, մարդու իրավունքների մասնագետ։ ՀՀ ԳԱԱ պատվավոր դոկտոր։
2004 թվականին լույս է տեսել Հիրոյոսի Սեգավայի Հայերի մոռացված ցեղասպանությունը։ Հետազոտություն` ցեղասպանության հանցագործությունը կանխարգելու և պատժելու վերաբերյալ աշխատությունը Հայոց ցեղասպանության մասին։


== Աշխատություններ ==
Ժամանակակից միջազգային կապերի վերաբերյալ՝

Ժամանակակից միջազգային կապերի կառուցվածքը (համահեղինակային ժողովածու), 1995 թվական, Քեյբունսյա
Միջազգային իրավունք, (հեղինակային ժողովածու), 1998 թվական, Սագանո-սյոին
Ժամանակակից միջազգային կապերի հիմքերը և խնդիրները, (համահեղինակային ժողովածու), 1999 թվական, Քեյնհակուսյա
Միջազգային իրավունքի համառոտ բացատրություն, (մենագրություն), 2001 թվական, ՍանկեիսյաԺամանակակից սահմանադրությունների վերաբերյալ՝

Ճապոնիայի սահմանադրությունը (հեղինակային ժողովածու), 1999 թվական, Սագանո-սյոին
Ճապոնիայի սահմանադրությունը (մենագրություն), 2002 թվական, ՍանկեիսյաԺամանակակից իրավաբանության վերաբերյալ՝

Ժամանակակից իրավաբանություն (հեղինակային ժողովածու), 1999 թվական, Սագանո-սյոին
21-րդ դարի իրավաբանություն (հեղինակային ժողովածու), 2003 թվական, Քենհակուսյա


== Ծանոթագրություններ ==
Ավետիս (երաժշտական միություն)

«Ավետիս» երաժշտական միություն, որը հիմնադրվել է 2011 թվականին՝ շվեյցարահայ օպերային երգչուհի Վարդուհի Խաչատրյանի նախաձեռնությամբ։


== Պատմություն ==
«Ավետիս» միությունն իր գործունեությունը սկսել է 2011 թվականին։ Նախնական շրջանում միության գործունեությունը եղել է շատ փոքր. կազմակերպվում էին փոքրիկ համերգներ, տպագրվում էին նոտաներ։
Միության նպատակը Եվրոպայում հայ մշակույթը տարածելն է և հայ երաժիշտներին ներկայացնելը։ Միության կողմից հետագայում հիմնվել է նաև «Ավետիս» փառատոնային նվագախումբը։ Ժնևի «Վիկտորիա Հոլլ» համերգասրահում տարվա ընթացքում կազմակերպվում 2-3 համերգ, որին մասնակցում է տեղի «Ավետիս» փառատոնի նվագախումբը։ Նվագախմբի երաժիշտների մի մասը շվեյցարաբնակ հայեր են։ Նվագախմբի ելույթները ղեկավարել են դիրիժորներ Հարություն Արզումանյան, Վահագն Պապյան և ուրիշներ։


== Ծանոթագրություններ ==


== Արտաքին հղումներ ==
Վարդուհի Խաչատրյանը՝ Պլետնյովի ցանկության ու «Վիվա Խաչատրյան» նախագծի մասին
«Եվրոպայում պետք է ճանաչեն իսկական հայկական երաժշտությունը». Վարդուհի Խաչատրյան
Вардуи Хачатрян
Բոյարշչինա (գյուղ, Դուխովշչինսկի շրջան)

Անվան այլ կիրառումների համար տե՛ս՝ ԲոյարշչինաԲոյարշչինա (ռուս.՝ Боярщина), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սոֆի Անձևացի

Սոֆի Անձևացի (գրաբ.՝ Սոփի Անձեւացի, - 1015), հայ իշխանուհի, Շիրակ և Արագածոտն գավառների տիկին։
Վասպուրականի մարզպան Տիգրան Անձևացու դուստրը, Իշխանաց իշխան և Հայոց սպարապետ Վահրամ Պահլավունու (965-1045) կինը, Ապուղամրի, Գրիգորի և Սմբատ Մագիստրոսի մայրը։ Սերվում է Անձևացիների իշխանական տոհմից։ Եղել է Գրիգոր Նարեկացու (Անձևացու) հովանավորյալը Անիի թագավորությունում։


== Մարմաշենի վանք ==
Իշխանուհի ՍոՖին մահացել է 1015 թվականին և թաղվել է նրա ամուսնու կողմից կառուցված Մարմաշենի վանքում, գլխավոր տաճարի հարավ-արևելյան կողմում։
Նրա տապանաքարի վրա գրված է՝
«Այս [հա]նգիստ է Սոփիայ աղախնոյն Ք[րիստոս]ի կնոջ Վահրա[մա Պ]ալհաւունւո իշխանաց իշխ[անի] դստեր Տիգրանա[յ] Հայոց մարզպանի տ[եառ]ն Անձեւացեաց մեծին Վասպուրականի. կիսաւրեա առ Ա[ստուա]ծ փոխէցա եւ թողի զաւակս իմ տրտում. աղաչեմ յիշէ[ս]ջ[իք զի]ս եւ Ա[ստուա]ծ ձէզ ողորմէցի, Թ[ուին] ՆԿԴ (1015)»։


== Ծանոթագրություններ ==
Մանուել Մերինո

Մանուել Արտուրո Մերինո դե Լամա (օգոստոսի 20, 1961(1961-08-20), Տումբես, Պերու), պերուացի քաղաքական գործիչ, 2020 թվականի նոյեմբերի 10-ից 15-ը Պերուի նախագահի պաշտոնակատար։
Նա զբաղեցրել է Պերուի Կոնգրեսի նախագահի պաշտոնը 2020 թվականի մարտի 16-ից նոյեմբերի 9-ը։ Մինչ այդ նա եղել է Թումբեսը ներկայացնող Կոնգրեսի անդամ 2020-ից 2021 թվականներին՝ որպես ժողովրդական գործողություն կուսակցության անդամ։ Նա նախկինում աշխատել է Կոնգրեսում 2001-ից 2006-ին և 2011-ից 2016 թվականներին։
2020 թվականի նոյեմբերի 9-ին Պերուի Կոնգրեսը պաշտոնանկ արեց նախագահ Մարտին Վիսկարային կաշառակերության մեղադրանքով՝ նրան հայտարարելով «բարոյապես անվճարունակ»։ Հաջորդ օրը, որպես Պերուի Կոնգրեսի նախագահ, Մերինը  դարձավ Պերուի նոր նախագահը՝ համաձայն երկրի Սահմանադրության։
Ոչ հանրաճանաչ Մերինոյի նշանակման կապակցությամբ ամբողջ երկրում սկսվել են 2000-ականների սկզբից ի վեր Պերուի խոշորագույն զանգվածային բողոքի ցույցերը, ուժայինների հետ բախումների հետևանքով զոհվել են բողոքի ակցիայի մասնակիցները։ 2020 թվականի նոյեմբերի 15-ին Մերինոն հրաժարական տվեց։


== Նշումներ ==


== Ծանոթագրություններ ==
1554 թվականի խաչքար (Առնեղի վանք)

1554 թվականի խաչքար, գտնվում է Հայաստանի Գեղարքունիքի մարզի Գավառ հարավարևմտյան հատվածում, նախկին Հացառատ գյուղի կենտրոնական մասում գտնվող Առնեղի վանքի Սուրբ Գրիգոր եկեղեցու արևելյան պաաի հարավային անկյունի վերին մասում, արտաքուստ։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.1/18.2.8)։


== Տեղադրություն ==
Խաչքարն ագուցված է Գավառ հարավարևմտյան հատվածում, նախկին Հացառատ գյուղի կենտրոնական մասում գտնվող  Առնեղի վանքի Սուրբ Գրիգոր եկեղեցու արևելյան պաաի հարավային անկյունի վերին մասում, արտաքուստ։


== Վիմական արձանագրություն ==
Խաչքարը ունի 1 տող վիմական արձանագրություն.

ԹՎ. :ՌԳ։ (1554 թվական)։Համաձայն արձանագրության կանգնեցվել է 1554 թվականին։


== Տես նաև ==
Գավառ
Ատիպէկի խաչքար (Առնեղի վանք)


== Ծանոթագրություններ ==
Լեսոթոյի պատմություն

Ներկայիս Լեսոթո տարածքում մարդիկ ապրել են դեռևս քառասուն հազար տարի առաջ։ Առաջին անգամ բասուտո ցեղը պետականություն է ստացել 1822 թվականին, երբ որ Մոշվեշվե I առաջնորդը համախմբեց զուլուսներին ընդդեմ Աֆրիկայի Հարավ-Արևելյան, այն իրադարձությունների ժամանակ, որը հայտնի է ինչպես Միֆեկանե։ Հետագայում բասուտոները ներքաշվեցին անգլիական և բուրսիմական գաղութարարների պայքարում։ Միաժամանակ Մոշվեշվե I-ը հրավիրեց միսիոներներին, որոնք ստեղծեցին լեսոտո լեզվի այբուբենը և տպագրեցին առաջին գրքերը այդ իսկ լեզվով։ 1867 թվականին բասուտոներին հաջողվեց հաղթել բուրսիական գաղթականների պատերազմում ընդդեմ «Նարնջագույն հանրապետության» և նրանց խնդրանքով դիմեցին Վիկտորիա թագուհուն, որպեսզի բասուտո հողերում ստեղծեն Բասուտելանդ պրոտեկտորատը։ 1869 թվականին բրիտանացիները և բուրերը ստորագրեցին Ալվիվալյան խաղաղության պայմանագիր, որով որոշվեց Բուսուտոլենդի սահմանները, որն էլ համարվում է ներկայիս Լեսոթոյի սահմանները։ Ըստ պայմանագրի Մոշվեվշե I-ը կորցրեց համարյա իր հողերի կեսը։ Բասուտոլենդը մինչև 1966 թվականը մնում էր  որպես Բրիտանական պրոտեկտորատ, այնուհետև ստեղծվեց Լեսոթոյի թագավորությունը և հռչակվեց անկախ։ Ընդ որում՝ գործող Բասոտո Ազգային կուսակցությունը ընտրություններում պարտվեց «Բասոտուլենդ Կոնգրես» կուսակցությանը:«Բասոտուլենդ Կոնգրեսի» հախագահ Լեաբուս Ջոնաթանը հրաժարվեց հանձնել իշխանությունը և իրեն հռչակեց վարչապետ։ Բասոտոյի Կոնգրեսը սկսեց զինված հակամարտություն,որը շարունակվեց մինչև 1986 թվական։ Այնուհետ իրական իշխանությունը հանձնվեց թագավորին` Մոշվեշվե II-ին,որը մինչև այդ միայն «ձևական» դեր ուներ։ Սակայն 1987 թվականին նա ռազմական վերնախավի հետ հակամարտության մեջ մտավ և ստիպված դիմեց փախուստի։ Իսկ թագավոր հռչակվեց նրա որդին Լետսիե III-ը։ 1998 թվականին ընտրություններ տեղի ունեցան, և միջազգային դիտորդները այն գնահատեցին որպես ազատ և ժողովրդավարական ընտրություններ։ Եվ այդ պահից ի վեր Լեսոթոն գտնվում է քաղաքական հաստատուն իրավիճակում։


== Ծանոթագրություններ ==

Etherington Norman (2001)։ The Great Treks: The Transformation of Southern Africa, 1815-1854։ Harlow, England: Longman։ ISBN 0-582-31567-0։ OCLC 47893949 


== Գրականություն ==
Etherington, Norman The Great Treks: The Transformation of Southern Africa, 1815-1854. — Harlow, England: Longman, 2001. — ISBN 0582315670
Գանձա (այլ կիրառումներ)

Գանձա անունը կարող է վերաբերել՝

Գանձա՝ գյուղ Վրաստանի Սամցխե-Ջավախեթի մարզի Նինոծմինդայի մունիցիպալիտետում,
Գանձա՝ գյուղ Արցախի Հանրապետության Քաշաթաղի շրջանում (ներկայում գտնվում է Ադրբեջանի զինված ուժերի վերահսկողության ներքո),
Գանձա՝ համայնք Արցախի Հանրապետության Քաշաթաղի շրջանում (ներկայում համայնքի բոլոր բնակավայրերը գտնվում են Ադրբեջանի զինված ուժերի վերահսկողության ներքո)։


== Տես նաև ==
Գանձակ (այլ կիրառումներ)
Սերգեյ Սարգսյան (երկրաբան)

Սերգեյ Սարգսյան (դեկտեմբերի 20, 1907(1907-12-20), Բաքու, Ռուսական կայսրություն - դեկտեմբերի 10, 1981(1981-12-10), Մոսկվա, ԽՍՀՄ), հայ խորհրդային երկրաբան։ Երկրաբանահանքաբանական գիտությունների դոկտոր (1939 թվական), պրոֆեսոր (1947 թվական)։


== Կենսագրություն ==
Ավարտել է Ադրբեջանի պոլիտեխնիկ ինստիտուտը (1931 թվական)։ Սարգսյանի աշխատանքները վերաբերում են Արևմտա-Սիբիրական հարթավայրի պալեոզոյան և մեզոզոյան նստվածքների նավթագազաբերությանը և հնաաշխարհագրությանը, ինչպես նաև նստվածքային ապարների հանքաբանությանը։ Սարգսյանը զբաղվել է նաև ՀՍՍՀ երրորդական դարաշրջանի նստվածքների նավթագազաբերության հեռանկարների և Սևանի ժամանակակից գոյացումների հանքաբանության հարցերով։
Յասին Մերյա

Յասին Մերյա (արաբ․՝ ياسين مرياح‎‎, հուլիսի 2, 1993(1993-07-02), Թունիս), թունիսցի ֆուտբոլիստ, «Սֆակսեն» ակումբի և Թունիսի ազգային հավաքականի կիսապաշտպան։ 2018 թվականի աշխարհի առաջնության մասնակից։


== Ակումբային կարիերա ==

Մերյան իր կարիերան սկսել է «Մետլաուի» ակումբում։ 2013 թվականի դեկտեմբերի 29-ին «Համամ Լիֆի» դեմ խաղում, նա կատարել է իր նորամուտը Թունիսի առաջնությունում։ 2015 թվականի սկզբում Մերյան տեղափոխվել է «Սֆակսեն» ակումբ։ Փետրվարի 18-ին «Ջերբայի» դեմ խաղում, նա կատարել է իր նորամուտը նոր թիմի կազմում։ Փետրվարի 28-ին «Լա Մարսա» ակումբի դեմ խաղում, նա խփել է իր առաջին գոլը «Սֆակսենի» կազմում։


== Միջազգային կարիերա ==
2015 թվականին Մերյան Թունիսի օլիմպիական հավաքականի կազմում մասնակցել է Աֆրիկայի գավաթի մինչև 23 տարեկանների խաղարկությանը Սենեգալում։ Մրցաշարում նա խաղացել է Զամբիայի, Սենեգալի և Հարավաֆրիկյան Հանրապետության հավաքականների դեմ։
2015 թվականի հունիսի 13-ին Մարոկկոյի հավաքականի դեմ խաղում Մերյան կատարել է իր նորամուտը Թունիսի հավաքականում։ 2017 թվականի սեպտեմբերի 1-ին 2018 թվականի աշխարհի առաջնության որակավորման փուլի՝ Կոնգոյի Դեմոկրատական Հանրապետության հավաքականի դեմ խաղում նա խփել է իր առաջին գոլը ազգային հավաքականի կազմում ։
2018 թվականին Մերյան մասնակցել է Ռուսաստանում կայացած աշխարհի առաջնությանը։ Մրցաշարում նա խաղացել է ընդդեմ Անգլիայի, Բելգիայի և Պանամայի հավաքականների։


=== Գոլերը Թունիսի հավաքականում ===


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Ֆուտբոլիստի էջը sports.ru կայքում
Ասլանբեյլի

Ասլանբեյլի (ադրբ.՝ Aslanbəyli), նախկինում կոչվում էր Ալի Բայրամլի (ադրբ.՝ Əli Bayramlı), գյուղ ներկայիս Ադրբեջանական Հանրապետության Ղազախի շրջանում։


== Անվանում ==
Խորհրդային ժամանակաշրջանում գյուղը կոչվում էր Ալի Բայրամլի, սակայն 1990 թվականին այն վերանվանվել է և ստացել ներկայիս անվանումը։ Որոշ աղբյուրներում գյուղը հիշատակվում է Իսլամբեյլի անվան տակ։ Ենթադրվում է, որ Ասլանբեյլի տեղանունը ծագել է ցեղապետ՝ ոմն Ասլան բեկից, ով էլ հիմնադրել է բնակավայրը։


== Տնտեսություն ==
Գյուղի բնակչությունը զբաղված է հիմնականում հողագործությամբ, անասնապահությամբ, հացահատիկի աճեցմամբ, բանջարաբուծությամբ, այգեգործությամբ և խաղողագործությամբ։


== Ծանոթագրություններ ==
Ադռակու

Ադռակու (էստ․՝ Adraku), գյուղ Էստոնիայի Իդա-Վիրումաա նահանգի Ավինուռմե շրջանում։
2011 թվականի տվյալներով գյուղում բնակվում էր 80 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Զվանովկա

Զվանովկա (ուկրաիներեն՝ Званівка), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Զվանովկա գյուղում բնակվում էր 1 430 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժոզեֆ Ֆուշե

Ժոզեֆ Ֆուշե, Օտրանտի առաջին դուքս (ֆր.՝ Joseph Fouché, 1st Duc d'Otrante, մայիսի 21, 1759(1759-05-21)[…], Le Pellerin, Ֆրանսիա - դեկտեմբերի 26, 1820(1820-12-26), Տրիեստ, Ավստրո-Հունգարիա), նապոլեոնյան դարաշրջանի ֆրանսիացի քաղաքական և պետական գործիչ։


== Գործունեություն ==
Ստացել է հոգևոր կրթություն։ 1791 թվականին դարձել է Յակոբինյան ակումբի անդամ (Նանտում)։ 1792 թվականին ընտրվել է Կոնվենտի անդամ, սկզբում մոտ էր ժիրոնդիստներին, այնուհետև հարել է յակոբինյաններին։ Քվեարկել է Լյուդովիկոս XVI-ի մահապատժի օգտին։ Անօրինակ դաժանությամբ ճնշել է հակահեղափոխական ելույթները դեպարտամենտներում՝ մահապատժի ենթարկելով նաև անմեղներին։
Եղել է Տերմիդորյան հեղաշրջման (1794) կազմակերպիչներից ու ղեկավարներից։ Դիրեկտորիայի ժամանակաշրջանում (1795—1799) զբաղեցրել է դիվանագիտական պաշտոններ, 1799 թ.-ին նշանակվել ոստիկանության մինիստր։ Աջակցել է գեներալ Բոնապարտին՝ իրականացնելու Բրյումերի տասնութի (1799 թվականի նոյեմբերի 9-10) պետական հեղաշրջումը։ Լյուդովիկոս XVIII-ի վերադարձից (1815) հետո նշանակվել է ոստիկանության մինիստր, սակայն շուտով հանվել պաշտոնից։
«Արքայասպաններին» Ֆրանսիայից արտաքսելու մասին 1816 թ. ընդունված դեկրետի հրապարակումից հետո մեկնել է Տրիեստ և ընդունել ավստրիական հպատակություն։


== Դերը Նապոլեոնի կայսրությունում ==
Նրա մասին այսպես էին ասում

Հենց այս պատճառով է, որ Նապոլեոնը Ֆուշեի հետ մնալուց նողկանք էր ապրում, իսկ առանց նրա իր անձի հանդեպ վտանգ զգում։ Մի քանի անգամ հեռացնելով Ոստիկանության մինիստրի պաշտոնից, Նապոլեոնն այդպես էլ վճռականություն չունեցավ վերջնականապես վտարելու Ֆուշեին։ 
Ֆուշեն հաջողեցրեց մնալ Կայսրության ոստիկանապետ միայն իր խելքի շնորհիվ։ Վերջապես, Ստեֆան Ցվայգը տվել է Ֆուշեի հետևյալ բնութագրումը. «թող իրեն ծաղրեն, բայց միայն ենթարկվեն ու վախենան իրենից»։


== Ծանոթագրություններ ==
Աուֆհաուզեն

Աուֆհաուզեն (գերմ.՝ Aufhausen), կոմունա Գերմանիայում՝ Բավարիա երկրամասում։
Ենթարկվում է Վերին Պֆալցի վարչական կենտրոնին։ Մտնում է Ռեգենսբուրգ շրջանի կազմի մեջ։ Բնակչությունը կազմում է 1757 մարդ (դեկտեմբերի 31, 2010 թվական)։ Զբաղեցնում է 27,32 կմ² մակերես տարածք։ Պաշտոնական կոդ՝ 09 3 75 115։


== Ծանոթագրություններ ==


== Արտաքին հղումներ ==
Պաշտոնական կայք